open-index/open-wikipedia-markdown huggingface dataset:
Lyktslekta

* Japanlykt
* Gyllenbær
* *[[Physalis ixocarpa]]*
* Barbadoslykt
* Tomatillo
* Virginiabær
* *[[Physalis angulata]]*

**Lyktslekta** (*Physalis*) er en gruppe planter som blir mellom 40 og 300 cm høye. De kan ligne på tomatartene og giftbær, men de japanske lyktene har en stivere og mer opprett stilk.
Karakteristisk for gruppen er frukten, som er ganske liten og orange eller rødorange. Den er helt eller delvis innesluttet i et papiraktig hylster. Blomstene er giftige.

Det finnes både ett- og flerårige arter. De trenger mye lys. Noen arter er følsomme for frost, mens andre tåler minusgrader i hvileperioden om vinteren. 

## Eksterne lenker
*
Japansk lykt

**Japansk lykt** kan vise til:
* Japanske lykter, en gruppe planter som blir mellom 40 og 300 cm høye.
* «Japansk lykt» (Krohg), maleri av Oda Krohg fra 1886.
Pyuthan (distrikt)

**Pyuthan** er et av de 75 administrative distriktene i Nepal.

Pyuthan-distriktet ligger *Rapti sone* i *Midtvestregionen*. Hovedstad er Pyuthan.

Pyuthan grenser mot Rolpa i øst, Baglung i nord, Gulmi i nordøst, Arghakhanchi i sørøst, og  Dang i sør.

Distriktets areal er 1 309&nbsp;km². Befolkninga var i 2001 212 484.

Distriktet inneholder 49 landsbyutviklingssoner og ingen bykommuner.

Nasjonalt er distriktet kjent for å være dominert av magar-nasjonaliteten, som snakker flere nær beslekta tibeto-burmesiske språk og blander tradisjonell religion med innslag fra hinduisme og buddhisme. Magarene står i motsetning til den herskende forma for hinduisme i Nepal, som bl.a. har undertrykt noen av deres religiøse seremonier. Kvinnene har også en på mange måter friere stilling enn i reinere hinduiske befolkninger. Kaste-systemet var historisk sett fremmed for magarene, og er i den grad de har det, innført gjennom hinduisk misjon.

Av befolkninga var i 2001 parbatiya 39,82 %, dalit 20,9 %.

Berekna levealder var 61,7 år. Barnedødelighet pr 1 000 fødte 64.8. Befolkning uten tilgang til reint vann 32,5 %. Antall leger i distriktet 5 (alle tall 2001.) 
	
Pyutan distrikt er kjent for tradisjonell produksjon av den tradisjonelle nepalske kniven kukri.

På 1950-tallet var kommunistlederen Mohan Bikram Singh partisekretær her. Han bygde opp en sterk organisasjon, og bidro til å legge grunnlag for en politisk tradisjon som har dominert denne delen av *Rapti sone* seinere. Dette fikk også stor betydning for nabodistriktet Rolpa, som under Nepals borgerkrig 1996-2006 blei kjent som hovedfestet til NKP(Maobadi).

Blant kjente nepalere fra Pyuthan er kommunisveteranen Mohan Bikram Singh (se ovafor).

## Referanser


## Eksterne lenker
* Kart over Pyuthan-distriktet
* Kart med helseindikatorer (på engelsk)
Kuch Kuch Hota Hai

***Kuch Kuch Hota Hai*** (hindi: कुछ कुछ होता है) er en romantisk dramakomedie fra 1998 regissert av Karan Johar. Oversatt til engelsk betyr tittelen *Something happens* (Den blir også forkortet til KKHH og K2H2).  

Filmen hadde premiere i India og Storbritannia 16. oktober 1998. 

## Handling
Rahul (Shah Rukh Khan) og guttejenta Anjali (Kajol) er studenter på St. Xavier College. De to er bestevenner. En dag kommer Tina, (Rani Mukherji), som er datteren til rektoren på St. Xavier. Rahul faller for Tina, det er da Anjali finner ut av at hun er forelsket i Rahul. Anjali hopper ut av skolen, og reiser hjem til familien, og holder følelsene fanget inni seg.

Tina og Rahul gifter seg og får et barn sammen, som de kaller Anjali. Tina dør etter komplikasjoner under fødselen, men hun rekker å skrive 8 brev til Anjali. Hun skal få et brev på hver bursdag, helt til hun blir 8 år. I det siste brevet blir hun fortalt historien om Anjali, Tina og Rahul da de gikk på skole. Tina oppfordrer Anjali, altså datteren, til å finne Anjali og få Rahul og Anjali sammen igjen.

## Skuespillere
* Shah Rukh Khan som Rahul Khanna
* Kajol som Anjali Sharma
* Rani Mukerji som Tina Malhotra
* Salman Khan som Aman Mehra, Anjalis forlovede.
* Sana Saeed som Anjali Khanna, datteren til Rahul og Tina.
* Farida Jalal som Mrs. Savita Khanna, Rahuls mor.
* Reema Lagoo som Mrs. Ramnika Sharma, Anjali Sharmas mor.
* Archana Puran Singh som Ms. Braganza, en lærer.
* Himani Shivpuri som Mrs. Rifat Qazi
* Johnny Lever som oberst Pankaj Almeida.
* Anupam Kher som Ravikant Malhotra. Rektor, og Tina far
* Parzan Dastur som Jasdeep Singh.
* Neelam Kothari som Neelam.
* Manish Malhotra som Amit Singhania, en college-student.

## Utmerkelser
### 1998 Filmfare Awards

*Beste  Film – Yash Johar
*Beste Director  – Karan Johar
*Beste Mannlige Skuespiller – Shahrukh Khan 	
*Beste Kvinnelige Skuespiller – Kajol 	 	
*Best Supporting Mannlige Skuespiller – Salman Khan	
*Best Supporting Kvinnelige Skuespiller – Rani Mukherji
*Beste Art Direction – Sharmishta Roy
* Beste Screenplay – Karan Johar

### Zee Cine Awards
* 1998  Best Mannlige Skuespiller Shah Rukh Khan 

### Sansui Viewer’s Choice Movie Award
* 1998 Best Mannlige Skuespiller Shah Rukh Khan  

### Z Gold Bollywood Award

* 1998 Best Mannlige Skuespiller Shah Rukh Khan  

## Referanser


## Eksterne lenker
*
Stefan VI

**Stefan VI** (død 897) var pave fra mai 896 til juli eller august 897. Han var romer, sønn av Johannes, en prest. Han hadde blitt vigslet til biskop av Anagni, kanskje mot sin vilje, av pave Formosus. 

Stefan VI er mest kjent for at han i sin korte tid som pave gjennomførte Kadaversynoden, en rettssak mot pave Formosus, i januar 897. Liket av Formosus ble gravd opp og satt på en trone, hvorpå Stefan VI fremførte anklagene mot ham. Han ble funnet skyldig, fratatt paveklærne og kastet i Tiber. 

Siden tvang han flere av de som hadde blitt ordinert av Formosus til å fratre sine embeter. Han gav også noen få privilegier til noen kirker før han selv ble drept ved kvelning sommeren 897.

## Eksterne lenker
* Stephen VI i Catholic Encyclopedia
Eurostar

**Eurostar** er et høyhastighetstog som binder sammen de tre hovedstedene London, Brussel  og Paris. Banen starter i London og går videre til kanaltunnelen og over på andre siden og frem til Paris. Reisetiden er rundt tre timer.

Togene går i regulær rute hver time fra ca. 05 om morgenen til 22 på kvelden. Innsjekk og kontroll av pass foregår på stasjonen/terminalen og ikke på toget (som er vanlig). I den forbindelse må man møte senest 15–30 minutter før avgang på stasjonen/terminalen. Toget kjører store deler av strekningen i en hastighet på 350 km/h.

Den 14. november 2007 ble St. Pancras stasjon i London tatt i bruk, reisetiden ble dermed forkortet med rundt 20 minutter.

## Linjekart

|}

## Eksterne lenker
*
Ibrox

:*For hjemmebanen til [[Rangers FC]] se: [[Ibrox Stadium]]*
**Ibrox** (fra skotsk-gælisk: *Àth Bruic* «grevlingvadested») er et område i den skotske byen Glasgow. Området ligger syd for elven Clyde og øst for distriktet Govan.

Hjemmebanen til Rangers FC, Ibrox Stadium, ligger i Ibrox, langs elvebredden ligger også Glasgow Science Centre. Området betjenes av Ibrox undergrunnsstasjon.
Radio PS

**Radio PS** er Romsdals eldste lokalradio som fortsatt er i drift. Radio PS ble etablert i november 1984. Pinsemenigheten Sion Molde står ansvarlig for driften. 

Den første sendingen gikk på lufta 12. november 1984, kl 16.00. Det var en samsending med Radio Romsdal. Radio PS har en 24/7 konsesjon, det vil si at den sender døgnet rundt, hele uken. Radio PS har og har hatt samsendinger med enkelte andre nærradiostasjoner i Møre og Romsdal, blant annet Radio Nordvest (Norrøna Radio) i Ålesund. Tidligere også fra Radio Rauma FM på Åndalsnes, til den ble lagt ned. 

Radioen sender fra eget studio i Molde og har konsesjon til å sende i kommunene Molde, Fræna, Aukra, Midsund og Vestnes. Men den kan lyttes til i et større område. Dekningsområdet er innenfor «trekanten» Smøla, Åndalsnes og Ålesund.  På grunn av at konsesjonsområdet har både høye fjell og mange fjorder og daler, sendes det fra flere sendere på FM-bandet. Sendingene streames i tillegg på nettet  

Radio PS eies av Molde Nærradio AS og drives menigheten Sion Molde. Driften er i sin helhet basert på frivillighet i form av dugnad og økonomisk støtte.

## Redaktører
* 1984 – 1985  Roger Skaug 
* 1985 – 1986  Tor Aage Skoglund
* 1986 - 2015 Arnstein Sivertsen
* fra 2015 - Halvard Hatlen

## Formål
Formålet er først og fremst å evangelisere i nærområdet gjennom kristne radioprogram. Men også andre program uten en direkte kristen profil sendes.

## Referanser


## Eksterne lenker
* www.radiops.no – Radio PS – besøksdato 31. august 2009
Romanus (pave)

**Romanus** var pave fra august til november 897.

## Liv og virke
### Bakgrunn
Om Romanus er nesten ingenting kjent. Man vet hverken når han er født, eller med sikkerhet når han døde. Han var født i Gallese nær Civita Castellana, og var sønn av en mann ved navn Konstantinus. Ifølge Anura Gurugé var Romanus angivelig fetter til pave Marinus I (død 884), som også var fra Gallese.

### Kardinal
Pave Nikolaus I opphøyde i året 867 Romanus til kardinalprest, med *[[San Pietro in Vincoli]]* som tittelkirke.

### Pave
Romanus ble valgt til pave omkring august 897, som ettertreder etter den myrdede pave Stefan VI. Etter fire måneder på Peters stol døde han, på et tidspunkt som beregnes til november samme år. Han gav palliet til Vitalis, patriark av Grado, og gav privilegier til hans kirke. For de spanske biskopene av Elna og Gerona bekreftet han deres biskopsseters alle besittelser. På pave Romanus' mynt finnes keiser Lamberts navn, og i hans monogram inngår *«Scs. Petrus»*. 

Den samtide historikekronikør Flodoard har forfattet tre verser om ham, som fremstiller ham som en mann av dygd. Det er mulig at han ble avsatt av de forskjellige fraksjoner som da gjorde seg gjeldende i Roma, ettersom det står å lese at «han ble gjort til munk». Dette er en frase som tidligere ofte ble benyttet for å betegne at noen var blitt avsatt.

Pave Romanus rehabiliterte en av sine forgjengere, pave Formosus.

## Litteratur
* 
* 
* 
* 

## Referanser
Dagfin Werenskiold

**Dagfin Werenskiold** (1892–1977) var en norsk maler og billedhugger.

Werenskiold ble født på Solberg gård i Bærum i Akershus i 1892. Da han skulle begynne på skolen, skrev hans far, maleren og tegneren Erik Werenskiold, til skolebestyreren: «*Dagfin skal fritas for tegneundervisning, da han skal bli kunstner.*» Erik Werenskiold hadde sett hvordan datterens kunstneriske evner var blitt ødelagt av skolen.

I stedet fikk Dagfin Werenskiold som barn tegneundervisning av sin far, og fulgte ham på studiereiser rundt i norske bygder. Han beholdt likevel sin kunstneriske selvstendighet og sa selv at «*Jeg tok ofte igjen, ville ikke la meg kuste*». I 1911 dro han alene på studietur til Paris, i 1913 til Provence. Dagfin Werenskiold hadde ytterligere studieopphold i Frankrike fra 1920 til 1923, der han studerte modellering, maling og skjæring hos blant andre Atoine Bourdelle i Paris. Han reiste også på studieturer til Grønland og Italia. 

Werenskiold malte bilder fra norsk bondeliv, modellerte portretter og lagde flere relieffarbeider, blant annet til bronsedørene i Oslo domkirke i 1937 med motiver fra Bergprekenen, og malte trerelieffer til borggården foran Oslo rådhus i 1950 med figurer fra norrøn mytologi. Han lagde også utsmykninger ved St. Olaf College i Northfield i Minnesota i USA i 1958 og altertavler til Hornindal kirke i 1930 og Sandefjord kirke i 1963. Han illustrerte dessuten flere bøker, blant annet Asbjørnsen og Moes samling av folkeeventyr, Ingeborg Refling Hagens *Den gamle pioner* fra 1937 og Nordahl Rolfsens lesebok fra 1939. Han deltok også på en lang rekke store utstillinger i Norge og utlandet.

Dagfin Werenskiold var lillebror til geologen Werner Werenskiold (1883–1961).

## Borggården [[Oslo rådhus]]
Dagfin Werenskiold lagde blant annet malte trerelieffer til borggården bak Oslo rådhus med figurer fra norrøn mytologi. Relieffene er montert på veggen under arkadene (søylegangene).


## Referanser


## Litteratur
* 
* 

## Eksterne lenker
* Dagfin Werenskiold i Norsk kunstnerleksikon
* Dagfin Werenskiold i Norsk biografisk leksikon
* Verk av Dagfin Werenskiold på nasjonalmuseet.no
*
Alan Snoddy

**Alan Snoddy** (født 1955) er en nordirsk tidligere fotballdommer som har dømt i to verdensmesterskap; 1986 i Mexico (én kamp) og 1990 i Italia (én kamp).

Snoddy ble i 2020 utnevnt til medlem av Order of the British Empire (MBE). 

## Kamper i VM
**1986:**
*  &ndash; 

**1990:**
*  &ndash; 

## Referanser


## Eksterne lenker
* Dommerprofil hos Worldreferee.com
Bente Nordby

**Bente Nordby** (født 1974) er en norsk tidligere fotballspiller fra Raufoss i Vestre Toten kommune. 

Hun er mest kjent som målvakt for den franske klubben Olympique Lyonnais, og frem til etter VM i 2007 det norske landslaget. Nordby ble regnet som en av verdens beste kvinnelige målvakter.

Nordby begynte karrieren i Raufoss/Vind og fortsatte i Sprint-Jeløy (senere Athene Moss) i Moss. 17 år gammel, i 1991, debuterte hun på det norske landslaget, som samme år ble europamestere. I 1995 var hun med på å vinne VM, da de slo Tyskland 2-0 i finalen.

Bente Nordby har spilt for Norge i to sommer-OL og vant bronse i Atlanta 1996 og gull i Sydney 2000).

Etter den olympiske turneringen i Sydney spilte Nordby i den amerikanske proffligaen WUSA, der hun spilte for klubbene Carolina Courage og San Diego Spirit. Etter at ligaen gikk konkurs, dro hun tilbake til Norge og Kolbotn IL. I 2004 gikk hun til Asker, og i januar 2007 til Stockholm-klubben Djurgårdens IF/Älvsjö. Hun spilte sin siste sesong i Lyon i Frankrike. Hun arbeider deltid som keepertrener for LSK Kvinner.

Hun er lærer på Årvoll skole.

## Meritter
* Europamester 1993
* Verdensmester 1995
* OL-bronse 1996
* OL-gull 2000
* Norsk seriemester 2002 (Kolbotn)
* Norsk cupmester (NM-gull) 2005 (Asker)
* 172 landskamper (pr 27. oktober 2007)

## Referanser


## Eksterne lenker
* 
*
Varntresk

**Varntresk** (sørsamisk: *Våaroendïereske*) er et grendesamfunn på østsiden av Røssvatn i Hattfjelldal kommune, med ca. 60 innbyggere (2007). Navnet antas å komme fra sørsamisk *Vearngere* og bety "Skrentvatn". Funn i forbindelse med regulering av Røsvatnet på slutten av 1950-tallet viser at området har vært i bruk helt tilbake til yngre steinalder. Hovednæringsvei er landbruk. 

Grenda har egen kirke innvidd i 1986 til grendas markering av 250-årsjbileet for fast bosetting og et eget oppvekstsenter, kombinert barnehage og 1-8-skole som ble tatt i bruk i 1991 med, i dag, totalt 16 barn.  Varntresk rommer eget grendemuseum Kolbeintunet som eies og drives av Varntresk Grendelag (grunnlagt 14. desember 1980) som er en organisasjon som organiserer alle innbyggere i grenda og også andre f.eks. fritidsboende etter søknad. Grendelaget har vært og er primus motor bak kulturaktivitetene i grenda. Varntresk har også en meget aktiv sanitetsforening.    

Varntresk er særlig kjent for det storslagne landskap grenda ligger i, ved Røsvatn (Norges nest største innsjø) med utsyn til Okstindan (Nord-Norges høyeste fjell) og Røssvassholmen (Norges nest største ferskvannsøy). 

Ett av flere særtrekk er prosentandel innflyttere og nyetableringer hvor Sæterstad Gård (gardsmatprodksjon og to ganger blitt «Årets rakfiskfavoritt» i lokalmesterskap) samt Varntresk Keramikk er de mest kjente.

Varntresk har også en egen skole, på Varntresk oppvekstsenter går det tolv elever, og i den kommunale barnehagen gikk det per januar 2022 to barn.

## Referanser
Peter Georg Boll

**Peter Georg Boll** (født 4. oktober 1742 i København, Danmark, død 26. juli 1814 på Norderhov, Norge) var en dansk-norsk jurist og sorenskriver.

Boll ble utnevnt til prokurator for Høyesterett i 1772. Den gang var det en felles Høyesterett for både Danmark og Norge, og denne lå i København. Først i 1815 ble det opprettet en norsk Høyesterett i Christiania.

I 1783 ble Peter Georg Boll utnevnt til sorenskriver i Ringerike og Hallingdal sorenskriveri i Norge. I den egenskap felte han i 1805 dødsdommen over morderen Peter Walberg.

Han var gift med Johanne Margrethe Thorup, og som sorenskriver bodde han på sorenskrivergården Vegstein i Norderhov.

## Referanser
Strømsoddbygda

**Strømsoddbygda** er ei skogbygd i Ringerike kommune som strekker seg nordover fra Sokna i Soknedalen og inn mot grensen til Flå kommune i nedre Hallingdal, Vassfaret og fylkesgrensen mot Oppland i Sør-Aurdal kommune. Mot øst grenser Strømsoddbygda inn mot Ådalsfjellene, og i sørøst mot Doktormarka. Den største innsjøen i bygda er Sognevannet, som tidligere var regulert. Reguleringsmuligheten ble fjernet på 1980-tallet, ved at en del av dammen ble revet. Elva Sogna har utløp i sørenden av Sognevannet.

Skrivemåten av stedsnavnet har lenge vært diskutert. Beboerne i bygda skriver *Strømsoddbygda* og de fleste ønsket dette som skrivemåte. Dette er nå den vedtatte offisielle skrivemåten, mens Kartverket tidligere skrev *Strømsåttbygda*.

Strømsoddbygda preges av småvann og store sandrike moer med furu. Forøvrig er det mye granskog. Strømsoddbygdveien følger elva nordover gjennom dalføret og ender opp (den siste strekningen fra Frisvatnet er bomvei) ved Buvatnet, ved foten av Bukollen, fra hvor det er mulig å ta seg over Vidalen (dalen mellom Storrustefjell og Vikerfjell) til søndre del av Hedalen og Nes i Ådal. Området har vært spesielt yndet for sine små fiskevann og tyttebær. I vannene er det spesielt abbor og ørret som fiskes. I tidligere tider (før 1900) var Strømsoddbygda også kjent for sin brunbjørnstamme. Bygda har eget grendehus, den tidligere Strømsodd skole (skole til 1959). I bygda finnes også Strømsoddbygda kapell.

## Se også
* Strømsodd
* Strømsoddbygda kapell
* Strømsoddbygdvassdraget
* Hestebrenna
* Tjuvenborgen
* Lagmannskollen
* Jonskollen
* Pipenatten
* Vidalen
* Vassfaret/Vidalen landskapsvernområde
* Bukollen
Junkers-Larsen JL-6

**Junkers-Larsen JL-6** er den amerikanske versjonen av Junkers F13. John Miller Larsen (dansk-amerikansk statsborger) fikk høsten 1919 anledning til å fly prototypen av Junkers F13 og var meget begeistert over flyet. I november 1919 signerte han og Prof Dr Hugo Junkers en kontrakt. 

I 1920 ble det eksportert 23 maskiner fra Amsterdam og Hamburg til USA, hvor et selskap med navnet Junkers-Larsen Aircraft Corporation var blitt dannet. Flyet ble litt modifisert: de hadde instrumenter med engelsk tekst og tilførslangen til motorene ble erstattet. Sistnevnte endring førte to ganger til brann i motoren og begge flyet styrtet. Det betydde slutten for flyet i Amerika. 

Enkelte eksemplarer fløy i Canada, mens i USA brukte US Navy og US Post Office  et antall fly. I juni 1922 brukte Roald Amundsen og Oskar Omdal en maskin (med navnet 'Elisabeth') på en mislykket flygning mot Nordpolen og Svalbard.
Røyken stasjon

**Røyken stasjon** er en jernbanestasjon i Røyken i Asker kommune. Stasjonen ble offisielt åpnet 7. oktober 1872 som Røken Station. Røyken stasjon var den eneste stasjonen i Røyken kommune da jernbanestrekningen mellom Christiania og Drammen, Drammensbanen åpnet i 1872. 

Stasjonsområdet ble lagt til bakkene fra den gamle Klokkerskolen der det tidligere var opparbeidet en skibakke. Denne lå rett nedenfor Røyken kirke. Stasjonen bestod av en hovedbygning med vedskjul, en pakkhusbygning og et vanntårn. Bygningene ble forsikret for tilsammen 3&nbsp;250 speciedaler

Stasjonsbygningen og pakkhuset er bygget om mens vedskjulet ble revet i 1960 og vanntårnet ble revet i 1963. Vannet som var nødvendig for damplokomotivene ble hentet via egen vannledning fra en dam ved Hannestad som ligger ved dagens golfbane.

Kong Karl IV (i Sverige Karl XV) skulle foreta den høytidelige åpningen, derfor hadde det blitt hugget inn en kongekrone med CXV pluss årstallet 1872 i fjellveggen på stasjonsområdet. Imidlertid døde kongen 18. september og åpningen ble foretatt av statsråd *Vogt*. 

Kongemerket ble forøvrig flyttet til der det er i dag i forbindelse med at banen ble elektrifisert og et 3. spor ble anlagt i 1921–1922.

Røykens første stasjonsmester het Nils Peter Amundsen og hans årslønn var satt til 225 speciedaler og 29 skilling. Det første driftsåret hadde Røyken stasjon totalt 18&nbsp;331 reisende, av disse reiste 9&nbsp;389 til Drammen. Billettprisen var 45 øre på 2. klasse. Billettprisen til Kristiania var den gang 80 øre på 2. klasse.

Spikkestad  fikk holdeplass først i 1885 og denne ble utvidet til stasjon i 1911. Hallenskog fikk stoppested i 1933.

Banen var i starten "smalsporet", dvs sporvidden  var 1&nbsp;067 mm. Fornyelsen og oppgraderingen av Drammenbanen til normalspor med sporvidde 1&nbsp;435 mm ble ferdig 1920, mens elektrifiseringen av banen ble fullført og offisielt åpnet 26. november 1922.

I dag er Røyken stasjon en del av Vys linje L1 Spikkestadlinjen som opererer mellom Spikkestad og Lillestrøm.

I dag er Røyken teknisk og i sikkerhetsmessig betrakning kun en holdeplass. Det er derfor kun 1 spor her og ingen kryssningsmuligheter. 
Røyken ble degardert fra stasjon til holdeplass da Spikkestadlinjen ble fjernstyrt grunnet vanskeligheter med å bygge om stillverket / sikringsanlegget. Pizzarestauranten Classic Pizza holder til på stasjonen. 

|}

## Litteratur
* 
* 

## Eksterne lenker

*
Tarim

**Tarim** kan vise til:

* Tarim (elv) – ei elv i Xinjiang, Kina
* Tarimbekkenet – et endorheisk bekken i Xinjiang, Kina
* Tarim (by) – en by i Jemen
Torkild Gåsdelen

**Torkild Bjørnsen Gåsdelen** (født 1774 i Vang i Valdres, død 22. august 1803 samme sted) var en norsk bonde, dømt og henrettet som drapsmann.

## Bakgrunn
Torkild Bjørnsen Gåsdelen var en gift bonde i Valdres. Som 20-åring, i 1794, ble han innrullert i det 1. akershusiske infanteri-regiment, øvre valderske kompani som tambur. Samtidig drev han gården Gåsdelen.

## Forbrytelsen
Den 9. juni 1802 var det øvre valderske kompani samlet til øvelse. I den anledning ba Torkild Gåsdelen sin kompanisjef om å få lov til å slå tappenstrek. Dette ble innvilget, selv om det var et uvanlig ønske tatt i betraktning at Gåsdelen hadde blitt permittert to dager tidligere. Han tok med seg trommen og gikk ned til et tørkehus hvor hans nabo Ole Ingvoldsen Flaten tørket malt. Denne naboen hadde han en gjerdetvist gående med; han var av Flaten beskyldt for å ha pløyet over på hans mark. Inne på tørkehuset overfalt han Flaten med tollekniv, tilføyde ham syv knivstikk og etterlot ham som død.

Etter dette gikk Gåsdelen videre mens han slo tappenstrek med trommen. Kniven kastet han bort i en stenrøys. Etter fullført tappenstrek gikk han hjem til sin hustru og fortalte at Ole Flaten var død. Kort tid etterpå begynte det å samles folk foran huset; og han ble arrestert.

## Etterforskningen
Gåsdelen tilsto drapet, men hevdet at det hadde foregått i selvforsvar. Han påsto at det var Flaten som hadde overfalt ham, og at han kun hadde brukt kniven til å forsvare seg med. Det forelå imidlertid mange vitner som hadde sett ham komme ut av tørkehuset uten en skramme. Bataljonskirurg Lorentzen utførte obduksjonen og fastslo at Flaten var myrdet med et stikk i hjertet, men at liket var tilføyet flere andre knivstikk. 

## Rettssak og eksekusjon
Den 20. desember 1802 ble saken pådømt i krigsretten. Gåsdelen ble der bare dømt for forsettlig drap etter § 6-6-1. Generalauditør Matthias Otto Leth Sommerhielm syntes imidlertid at regimentskvartermesteren, Gluchstad, hadde gjort en dårlig jobb med etterforskningen og beordret derfor nye forhør og ny rettssak. Da Gluchstad fremdeles nølte fikk han en irettesettelse og veiledning.

Den 9. mai 1803 ble Gåsdelen dømt for overlagt drap etter § 6-9-1 og Forordningen av 6. februar 1694. Dette innebar at han skulle halshugges. Hodet skulle settes på en stake. Formuen skulle inndras, såvel løsøre som hans jord. 

Den 4. juni 1803 ble dødsdommen godkjent av generalauditøren. Krigsrettssaker gikk ikke til Høyesterett. 

Den 22. juli 1803 ble dødsdommen godkjent av kong Christian VII. 

Den 22. august 1803 ble henrettelsen utført av Anton Lædel på gjerningsstedet i Øvre Valdres. Dette var Lædels første forretning etter at han var blitt skarpretter i 1799.

## Kilder
* 1. Agershusiske Infanterie-Regiments Krigsret-protocol Relation No. 23
* General-auditeurens Executions-attester

* Kongelig Resolution av 22.07.1803
David Vogan

**David A. Vogan** (født 8. september 1954) er en matematiker og professor ved Massachusetts Institute of Technology som arbeider med unitære representasjoner av enkle Lie-grupper. Han var medlem i et internasjonalt team på 18 matematikere som jobbet i fire år for å løse Lie-gruppe E8, oppkalt etter Sophus Lie, en gruppe som har 248 dimensjoner.  

## Referanser


## Publikasjoner
* Noen artikler av Vogan (engelsk)
* David A. Vogan *Unitary Representations Of Reductive Lie Groups* ISBN 0-691-08482-3
* Anthony W. Knapp, David A. Vogan *Cohomological Induction and Unitary Representations* ISBN 0-691-03756-6

## Eksterne lenker
* Hjemmeside for David Vogan
* Relatert side
Mathias Sommerhielm

**Mathias Otto Leth Sommerhielm** (født 22. august 1764 i Kolding i Danmark, død  15. november 1827 i Stockholm) var en dansk-norsk advokat som ble embetsmann og minister i Norge og til sist Norges statsminister i Stockholm.

## Liv og virke
### Bakgrunn
Mathias Sommerhielm tok juridisk embetseksamen ved Universitetet i København 1782. Han ble prokurator i samme by 1786.

### Embetsmann i Norge
1789–1797 var han assessor i den norske Overhoffretten.  I 1797 ble Overhoffretten opphevet. Fra 1797 til 1801 var han så assessor ved Akershus Stiftsoverrett. I 1801 ble han generalauditør i Norge. I denne egenskap var han med på å få Torkild Gåsdelen dødsdømt og henrettet i 1803. Fra 1803 av var Sommerhielm deputert i kommissariatskollegiet. I 1809–10 var han medlem av regjeringskommisjonen i Norge.

Fra 1810–1814 av var han amtmann i Smaalenene. Han deltok ved stormannsmøtet på Eidsvoll (ofte kalt Notabelmøtet) den 16. februar 1814. Fra 1814 var Sommerhielm medlem av Regjeringsrådet/statsrådet og sjef for 3. departement (justissaker). Ved Riksforsamlingen var han sammen med Trondhjems stifts biskop Peder Olivarius Bugge og Akershus stifts biskop Bech med i en komite uavhengig av Riksforsamlingen som gjennomgikk representantenes adresser og fullmakter.

### Minister
Fra 11. november 1814 i det første Wedel-ministeriet var han i perioder justisminister og førstestatsråd, og representerte et svenskvennlig og kongevennlig element i denne.. I tiden fra 1815 til 1822 var han medlem av Statsrådsavdelingen i Stockholm.

Fra 9. juli 1822 frem til sin død var han norsk statsminister i Stockholm.

### Personlig

Han giftet seg første gang i 1791 med Frederikke Dorothea Sehested. I 1800 giftet han seg for annen gang, nå med Henriette Hermine Fugleberg. I 1819 ble han enkemann for annen gang. Og i 1823 giftet han seg for tredje gang, nå med den svenske grevinne Christine Marie Lewenhaupt.

Sommerhielm fikk den svenske Serafimerordenen i 1823. Hans våpenplate som ridder henger fortsatt i Riddarholmskyrkan, Stockholm. På platen er malt skjoldet fra det våpenet som faren *Otto M. von Sommer* var blitt  adlet med i 1764 da han fikk slektsnavnet Sommerhielm. Skjoldet er delt av blått og rødt med i 1. felt tre sølv liljer og i 2. felt en gull krone med tre blad og to perler. Hans valgspråk er på et bånd over skjoldet: «Semper idem» (alltid den samme).

## Se også
* Sommerhielm

## Referanser
* Anders Thiset og P.L. Wittrup: *Nyt dansk Adelslexikon*, København 1904 
* Hans Cappelen: «Norske Serafimerridderes våpenskjold», *[[Heraldisk Tidsskrift]]*, bind 2, side 234-235, København 1965-1969
* Per Nordenvall: *Kungliga Serafimerorden 1748-1998*, Stockholm 1998, side 230-231
* Norsk biografisk leksikon: Mathias Otto Sommerhielm





## Eksterne lenker
* 
*
Slepering

En **slepering** er en roterende elektronisk kobling.  Den brukes for å overføre elektrisitet, enten for drift eller signaler, til eller fra en roterende del.  Den er bygget opp av en eller flere ledende ringer på én del, og kontakter eller børster i kontakt med ringen på den annen del.

Sleperinger brukes for eksempel i roterende radarer og kanontårn.  Sleperinger av en viss kapasitet er i Norge underlagt eksportkontroll.

## Se også
* Detangler, sykkeldel som gjør det mulig å rotere styret ubegrenset uten at kabelgjennomføringen floker seg
Strindheim skoles Musikkorps

**Strindheim Skoles Guttemusikkorps** ble stiftet 1. november 1937 etter initiativ fra skolestyrer H. P. Tønne. Med lån fra Strindens Sparebank ble det anskaffet 20 instrumenter og øvelsene kom i gang. Krigen hindret første opptreden 17. mai 1940.
Ti år etter stiftelsen, 17. mai 1947, var første gang korpset kunne marsjere i byens gater på nasjonaldagen. Korpset var et rent guttekorps fram til 1961, da korpsets navn ble endret til **Strindheim Skoles Musikkorps**.

I januar 2002 bestod korpset av 96 medlemmer, hvorav 35 aspiranter. 

Strindheim Skoles Musikkorps deltar på stevner både innenlands og utenlands. Korpset har bl.a vært i Italia, Polen, England, Göteborg og Östersund.

## Eksterne lenker
* 
*
Hans Hansen (billedhugger)

**Hans Hansen** (født 1820 i Holt (Næs Jernverk), død 1858 i Christiania) var en norsk billedhugger.  

Hansen var elev av Johannes Flintoe ved Tegneskolen i Christiania 1841-1846, med understøttelse fra Jacob Aall. Senere studerte han under Herman Wilhelm Bissen ved Det Kongelige Danske Kunstakademi i København 1846-1850. Han oppholdt seg i Stockholm 1850 og i Roma 1851-1858.  Ansatt som skulpturlærer ved Tegneskolen i Christiania høsten 1858, men døde to måneder senere.

Hans Hansens produksjon er relativt liten, men han laget i Christiania-perioden portrettbyster av flere kjente kulturpersonligheter, bl.a. Henrik Wergeland, Johan S. Welhaven, Hans Gude og A. M. Schweigaard. Året i Stockholm var han engasjert av kongefamilien, og laget da byster av bl.a. kong Oscar I og kronprins Karl (den senere kong Karl XV). Som hans hovedverk regnes *Gutten med kjepphesten* (Roma 1853) og en stor statue av Homer (Roma 1855) – begge i Nasjonalmuseet i Oslo.

## Referanser


## Litteratur
* Oddbjørn Johannessen. "Hans Hansen (1820–58) – modellsnekkeren fra Næs Verk som ble billedhugger". *Fortuna: tidsskrift for historie, teknologi og kultur med tilknytning til de gamle norske jernverkene* 2/2005. 
* Oddbjørn Johannessen. "Billedhugger Hans Hansen fra Nes Verk". *Dengang på våre kanter*, Historielaget for Dypvåg, Holt og Tvedestrand 2007.

## Eksterne lenker
* Næs Jernverksmuseum
Garry Tallent

**Garry Tallent** (født 27. oktober 1949 i Detroit i Michigan og oppvokst i Neptune City i New Jersey) er en amerikansk musiker og låtskriver. Han er mest kjent som bassist og utspringsmedlem i E Street Band.

Da Bruce Springsteen oppløste E Street band 1989 flyttet Tallent til Nashville, Tennessee. Der påbegynte han en karriere som låtskriver og studiobassist. Tallent vendte tilbake til E street Band da Bruce Springsteen gjenforente bandet i 1995 for nye låter til sitt album *[[Greatest Hits (Bruce Springsteen)|Greatest Hits]]*. Tallent har av og bidratt med støttevokal under konserter og innspillinger med Springsteen og E Street Band, men for det meste holder han seg i bakgrunnen.
Bass-partier kan imidlertid høres godt på låter som «I'm on fire», «Backstreets» og «Ramrod».

Innen E street Band ble oppløst spilte Tallent med Little Melvin & The Invaders (1967), Downtown Tangiers Band (1968), The Haywalkers (1968), Moment of Truth (1968), Glory Road (1969–1970), Dr Zoom And The Sonic Boom (1971–1972) og The Bruce Springsteen Band (1972).

## Referanser


## Eksterne lenker
* 
* 
* 
* The E Street Band
* Garry's Corner
Salgstrofeer i musikkbransjen i Norge i 1994

Oversikt over musikkalbum og singler som solgte til platina eller gull i Norge i 1994.

## Album som solgte til platina

## Album som solgte til gull

## Singler som solgte til gull eller platina

## Kilder
* Oversikt fra IFPI
Mancala

**Mancala** er en gruppe brettspill, på engelsk iblant kalt **sowing games** eller **count eller capture games** (direkte oversatt *regn og samle*). *[[Kalaha]]*, *Oware*, *Sungka* og *Bao* er blant de vanligste mancala-spillene. Mancala har i store deler av Afrika og visse deler av Asia tilsvarende rolle og status som sjakk har i Vesten.

Opprinnelsen til mancala-spillene er usikker, det er funnet flere eldre funn fra Eritrea og Etiopia i Afrika.

## Navn
En vanlig misoppfatning er at *mancala* i seg selv er ett spill, hvilket ikke er tilfelle. Denne misoppfatninger deles ofte av spillprodusenter i Vesten som feilaktig kaller spill for *mancala*. Iblant blir spill navngitt som *etiopisk mancala* eller *nigeriansk mancala*. Mancalaspill spilles i disse landene, men selv innad i landene finnes det flere forskjellige mancala-spill.

Navnet *mancala* kommer fra det arabiske ordet *naqala* (direkte oversatt: «å flytte»).

## Eksterne lenker
* Introduksjon til mancalaspill på Mind Sports Worldwide (engelsk)
Estadi Olímpic Lluís Companys

**Estadi Olímpic Lluís Companys** (tidligere kjent som *Estadi Olímpic de Montjuïc*) er et flerbruksstadion i Barcelona i Spania. Anlegget ble bygget i 1927 for *1929 Expo* i Barcelona samt for byens OL-søknad for Sommer-OL 1936, som for øvrig gikk til Berlin. Stadionet ble ombygget i 1989 for å bli hovedarena for Sommer-OL 1992 og fikk dermed en tilskuerkapasitet på 70&nbsp;000 . Stadionet er oppkalt etter den katalanske presidenten Lluís Companys i Jover og befinner seg på Montjuïc, en høyde sørvest i Barcelona. Companys ble henrettet i nærheten av slottet her i 1940.

Stadionet har siden 1998 en nedjustert tilskuerkapasitet på 55&nbsp;926 for å få UEFAs rangering som et femstjerners stadion og var hjemmebane for RCD Espanyol fra 1997 til 2009. Det fungerte også som hjemmebane for det amerikanske fotballaget Barcelona Dragons inntil 2003. Spanias Grand Prix og andre billøp ble holdt ved Circuito de Montjuich mens stadion ble brukt som servicested inntil 1975 da sikkerhetskrav gjorde at Formel 1-VM 1975 nesten ble boikottet av førerne samtidig som den inntraff en ulykke på Circuito de Montjuich som drepte fire tilskuere.

Estadi Olímpic Lluís Companys var også vertskap for kvalifiseringskampen til EM i fotball 2008 mellom  og  den 28. mars 2007. Estadi Olímpic Lluís Companys var også vertskap for EM i friidrett 2010.

## Referanser
Lasering

**Lasering** er en maleteknikk der en maler med et tynt, gjennomsiktig fargelag som lar underfargen skinne igjennom. Teknikken brukes av både håndverksmalere og kunstmalere og særlig innen olje- og temperamaleriet. Den enkleste lasuren er beis, som brukes til å forandre farge og fargetone direkte på treverk: Denne kan være vann- eller oljebasert. Selv om treverket får en annen farge, kan en fornemme både strukturen og litt av fargen fra det som er innerst.

Lasering innen maleri utføres ved hjelp av farger som er eller blir gjort transparente, vanligvis ved å tynnes kraftig ut med malemiddel. Ikke alle malerfarger egner seg like godt, det er for eksempel ikke lett å bruke akrylfarger til lasering, selv om der i dag finnes malemidler til dette også.

Lasering som teknikk gikk lite godt sammen med malemåtene til de nye kunstretningene som dukket opp fra 1890-årene og framover. Lasering ble vurdert som gammeldags akademikunst. Den norske maleren Henrik Sørensen brukte uttrykket «lasurmaler» som uttrykk for dyp forakt. 

I dag er lasering fortsatt betraktet med skepsis blant mange malere, mens andre betrakter teknikken som nyttig.

En ubekreftet historie fra Nederland går ut på at en skulle restaurere Rembrandts berømte «Nattevakten». Det var da nødvendig å fjerne ferniss for å komme til dypere skader. Etter å ha fjernet noen lag, ble det full stopp. Bildet ble lysere, spesielt i ytterkanter og skyggepartier. Rembrandt hadde lagt lasur lagvis inn i fernissen for å skape clair-obscurvirkningen.

En del malerier fra ca. renessansen ser ut til å være laget ved at en først malte motivet i grisaille, og deretter laserte fargene på plass.

## Se også
* Undermaling 
* Chiaroscuro
* Grisaille
* Ferniss &ndash; glinsende, beskyttende hinne over maling og annet
Hegga (Røyken)

**Hegga** (også kalt *Skithegga* eller *Skitthegga*) er ei elv i Røykenbygda i Asker kommune i Akershus fylke. Hegga møter Grodalselva ved Heggedal, og tilhører Årosvassdraget.

## Elveløp
Elva begynner som en liten bekk ved Stormyr i Lier kommune, helt vest i Kjekstadmarka, og renner først mot nord ned til Småvanna, like sør for Liertoppen kjøpesenter. Her får den navnet *Småvannsbekken*, og renner først mot øst, deretter mot sør, ned til Heggsjø på grensen mellom Lier og Asker. Heggsjø regnes gjerne som starten på elva.

Fra Heggsjø renner elva mot sør gjennom en trang og skogkledt elvedal. På dette strekket kalles elva *Sagelva*. Lengre nede blir dalen videre og elva passerer gården Kjos på vestbredden. Under navnet *Kjoselva* fortsetter den sørover til Åsåker, like øst for Spikkestad. Her svinger elva mot nordøst og er kun kjent under navnet *Hegga*, Den passerer så gjennom Røyken sentrum og videre forbi grenda Hallenskog før den renner inn til tettstedet Heggedal. Hegga munner her ut i Grodalselva mellom Gjellumvannet og Kistefossdammen.

Om våren etter snøsmeltingen eller etter kraftig nedbør flyter den over sine bredder flere steder, spesielt mellom Hallenskog og Heggedal der jorder regelmessig blir stående under vann. Strekket fra Spikkestad til Heggedal er lokalt kjent som *Skithegga*. Denne formen er imidlertid ikke godkjent som offisiell navneform på elva som helhet.

## Sidebekker, dammer og vann
Elva har tilsig fra mange småbekker langs sin rute. Blant de største av disse er
* *Sandvadbekken*, fra Villingstadmarka sør for Røyken sentrum
* *Vaskebekk*, fra Kjekstadmarka nord for Røyken sentrum 
* *Hengefoss*  *(Plankedalbekken)*, fra Kjekstadmarka sør for Hallenskog

Det ligger mange småvann og dammer i nedbørsfeltet til Hegga, hvorav den største er *Stordammen* i Kjekstadmarka. Nedbørsfeltet har ingen innsjøer eller større vann.

## Referanser
Et spørsmål om ære

***Et spørsmål om ære*** (originaltitel: *A Few Good Men*) er et amerikansk rettsdrama-thriller fra 1992 regissert av Rob Reiner. Hovedrollene spilles av Tom Cruise, Demi Moore og Jack Nicholson, mens sentrale biroller spilles av Kevin Bacon, Kevin Pollak, J. T. Walsh, Cuba Gooding Jr. og Kiefer Sutherland. Manus er basert et Broadway-skuespill fra 1989 skrevet av Aaron Sorkin. 

## Handling
Når en menig soldat dør, hevder militæret at det var et uhell, og plasserer ansvaret hos to offiserer med lav rang fra Juristkorpset. Men selv om offiserene er villige til å ta straffen, har deres forsvarsadvokater vanskelig for å akseptere militærets forklaring, og bringer saken opp for domstolen. 

## Replikker
Sluttreplikken i denne dialogen, *You can't handle the truth.* (*Du tåler ikke sannheten*), ble i 2005 kåret til en av de femti beste replikkene i amerikansk filmhistorie, i kåringen AFI's 100 Years…100 Movie Quotes.

## Rolleliste (utvalg)
*Tom Cruise – Løytnant Daniel Kaffee 
*Jack Nicholson – Oberst Nathan R. Jessep 
*Demi Moore – Orlogskaptein JoAnne Galloway 
*Kevin Bacon – Kaptein Jack Ross 
*Kiefer Sutherland – Løytnant Jonathan Kendrick 
*Kevin Pollak – Løytnant Sam Weinberg 
*James Marshall – Kaptein Louden Downey
*John M. Jackson – Kaptein West 
*Cuba Gooding Jr – Korporal Carl Hammaker

## Referanser


## Eksterne lenker
*
Svandalen

**Svandal** er en dal i Sauda kommune, beliggende omtrent 3 kilometer vest for Saudasjøen. Dalen er mest kjent for Sauda skisenter, som er det største i Rogaland. Dalbunnen ligger mellom 250 og 350 meter over havet, med fjell rundt som strekker seg opp mot 1&nbsp;000 meters høyde.

Dalen bærer preg av et spredt bebyggelsesmønster og hytter. Fra 2002 er det etablert store hyttefelt like ved og i området rundt skitrekket. I april 2007 var det registrert 300 hytter. Dette har ført til en positiv økonomisk utvikling både for skisenteret og Sauda kommune, som nå satser stort på turisme og friluftsaktiviteter.

Nederst i Svandal finnes Lyngmyr skianlegg med lysløyper for langrennsløpere og skiskytteranlegg.

Fylkesvei 711 knytter Svandal til Saudasjøen og riksvei 520 som går gjennom kommunen.

## Referanser
Estadio Vicente Calderón

**Estadio Vicente Calderón** (spansk: *Estadio Vicente Calderón*) var et fotballstadion i Madrid i Spania. Estadio Vicente Calderón var hjemmebanen til fotballklubben Atlético de Madrid og ligger i sentrum av Madrid nær elven Manzanares. Den het opprinnelig *Estadio Manzanares*, men dette ble endret for å ære den tidlige klubbpresidenten Vicente Calderón.

Stadionet, med en total tilskuerkapasitet på 55&nbsp;005, var arena for internasjonale fotballkamper både i VM i fotball 1982 og for landskamper med hjemmenasjonen . Den ble også tildelt rangeringen femstjerners stadion av UEFA i 2003, noe som betyr at det kan arrangeres samtlige finaler fra europacupene her.

## Kamper i [[VM i fotball 1982]]
*Vicente Calderón var arena for tre kamper i andre runde, gruppe fire*.

* 1 &ndash; Østerrike 0
*Østerrike 2 &ndash;  2
* 1 &ndash;  4

## Eksterne lenker
* Club Atlético de Madrid – informasjon om stadion ved klubbens egen hjemmeside 
* Vicente Calderón på Google Maps
* Fotografier av Vicente Calderón (ENG)
Norsk Petroleumsforening

**Norsk Petroleumsforening** (NPF) er en bransjeorganisasjon for Petroleumsnæringen i Norge som ble stiftet i 1972. Foreningen har hovedkontor i Oslo og avdelingskontor i Stavanger. Foreningen har rundt 4000 medlemmer. NPF var med på å initiere og etablere Offshore Northern Seas (ONS) og er i dag en av eierne.

Organisasjonen deler årlig ut NPF-prisen, som regnes som den høyeste utmerkelsen innen norsk oljebransje.

## Referanser




## Eksterne lenker
*
Salgstrofeer i musikkbransjen i Norge i 1996

Oversikt over musikkalbum og singler som solgte til platina eller gull i Norge i 1996.

## Album som solgte til platina

## Album som solgte til gull

## Singler som solgte til gull eller platina

## Kilder
* Oversikt fra IFPI
FrostWire

**FrostWire** er et open-source peer-to-peer (**P2P**) fildelingsprogram.  Programmet er basert på det bedre kjente LimeWire, og bruker Gnutella-nettverket, og har i tillegg nylig (når?) fått støtte for BitTorrent.

## Historie
Frostwireprosjektet ble startet av noen medlemmer av Limewire-samfunnet i september 2005, etter at det ble kjent at eieren av Limewire planla å legge til såkalt "blocking code" etter press fra RIAA. Når aktivert, skulle denne koden hindre brukerne fra å dele lisensierte filer. Første versjon av Frostwire kom i oktober 2005

## Adresse
Frowstwire har sitt tilholdssted utenfor USA, muligens for å hindre søksmål. De har i en uttalelse sagt at de aldri vil inkludere "blocking" code tilsvarende det Limewire gjør

## Programmeringsspråk
Frostwire er skrevet i Java, akkurat som Limewire. På grunn av dette, er programmet kryss-plattform – og i motsetning til Limewire – finnes det bare i én fri utgave, gitt ut under GPL. Frostwire inkluderer all funksjonaliteten av den frie Limewire-versjonen i tillegg til noen få finesser fra Limewire Pro. I tillegg til dette, inkluderer FrostWire et chatrom og en BitTorrent-klient, noe som ikke er å finne i Limewire. Ettersom Frostwire er basert på samme kode som LimeWire, er utseende nærmest identisk, men fargene skiller seg noe ut. Som i Limewire, kan utseende skiftes slik en måtte føle for det.

## Se også
* Peer-to-peer
* Gnutella
* LimeWire
* BitTorrent

## Referanser


## Eksterne lenker
* 
*  Official Forums
*  The FrostWire project på SourceForge
*  FrostWire Beta Released  - Slyck.com rapport
Shannon lufthavn

**Shannon lufthavn**  (irsk **Aerfort na Sionainne**) ligger på vestkysten av Irland i grevskapet Clare. Flyplassen ligger 15 km fra Limerick. Flyplassen ble først opprettet som sjøflyhavnen Foynes for mellomlanding med drivstoff-fylling før eller etter kryssing av Atlanterhavet. 

Utløpet av Shannon som er Irlands lengste elv egnet seg godt som skjermet sjøflyhavn. Flyplassen med rullebaner ble bygget fra 1936 til 1942. Siden området var myrlendt var drenering en stor oppgave som tok uforholdsmessig mye ressurser. I disse områdene av Irland er det store områder med tykke torvlag der uttak av torv for brensel er en stor industri. 

Som nøytral stat har Irland med denne flyplassen dekket et marked for mellomlandinger for både militær og sivil flytrafikk fra mange nasjoner. 

Ettersom flytypene har oppnådd lengre rekkevidde uten drivstoff-fylling, har markedet for mellomlandinger forandret seg. Nye bestemmelsessteder har blitt aktuelle ettersom andre og kortere forbindelser flys direkte uten mellomlanding på Shannon. Den geografiske plasseringen helt vest i Europa er vel grunnen til at flyplassen fremdeles er mye brukt. 

I forbindelse med flyplassen er det opprettet en tollfrisone som har trukket til seg mange transportfirmaer og flere typer industri.

I 2006 reiste 3,7 millioner passasjerer til og fra flyplassen. Dette gjør den til den nest mest brukte flyplassen i Irland.

## Annet
Shannon lufthavn var første lufthavn i verden som begynte å selge duty-free varer, i 1947.

## Referanser

## Eksterne lenker
*
Bryne skule

**Bryne skule** er en middels stor barneskole med ca. 500 elever. Den ligger på Bryne i Time kommune, Rogaland. Skolen består av tre bygninger; ett stort bygg fra 1922 som nylig er pusset opp innvendig og bygget på til dobbel størrelse, ett annet forholdsvis nytt bygg og en gymsal. I tillegg har skolen et stort uteområde.

## Eksterne lenker
* Bryne skule
Stadion Feijenoord

**Stadion Feijenoord**, også kjent som *De Kuip*, er et fotballstadion i Rotterdam, Nederland. Stadionet, som ble tegnet av arkitektene Brinkman og van der Vlugt, stod ferdig den 27. mars 1937 og hadde da en tilskuerkapasitet på 64&nbsp;000, som senere ble utvidet til 69&nbsp;000 i 1949. I dag er tilskuerantallet nedjustert til 51&nbsp;117.

Stadion Feijenoord er hjemmebanen til Feyenoord Rotterdam og har lenge vært hjemmebanen til Nederlands herrelandslag i fotball med over 150 internasjonale kamper, hvor den første ble spilt den 2. mai 1937 mot . Det har også blitt arrangert elleve europeiske finaler her, hvor den siste var i UEFA-cupens finale mellom hjemmelaget Feyenoord og den tyske klubben Borussia Dortmund (3–2).

I 2000 var Stadion Feijenoord vertskap for finalen i Europamesterskapet i fotball, hvor  slo  etter ekstraomganger.

## Historie
Feyenoords president på 1930-tallet, Leen van Zandvliet, var mannen bak idéen om å bygge et helt nytt og utradisjonelt stadion med hengende tak og ingen søyler som kunne blokkere tilskuernes utsikt. Et av stadionene som ble modell for denne løsningen var Arsenal FCs gamle fotballstadion Highbury, hvor det var blitt bygget to nye tribuneseksjoner, og Yankee Stadium i New York. De nederlandske arkitektene Johannes Brinkman og Leendert van der Vlugt ble forespurt om å designe et stadionanlegg av datidens billige materialer som glass, sement og stål. Deres design blir sett på som moderne selv etter dagens standarder, og har blitt kopiert til andre stadion som for eksempel Nou Camp.

Under andre verdenskrig ble Stadion Feijenoord nesten revet helt ned fordi de tyske okkupasjonsmaktene trengte materialene den var bygget av. Etter krigen ble stadionet pusset opp og i 1949 fikk det nye og flere seter mens det i 1958 ble installert flombelysning. Den 29. oktober 1991 ble De Kuip vedtatt som en av Rotterdams monumenter, og i 1994 ble stadionanlegget kraftig renovert til nåværende form. Tribuneseksjonene ble ombygget til å bare ha sitteplasser og taket ble utvidet for å dekke over alle disse. Det ble for øvrig også bygget en ekstra bygning utenfor stadion som huser flere restauranter og museet *The Home of History*.

Stadion Feijenoord har også hatt flere konserter siden 1978, hvor de første til å spille her var Bob Dylan og Eric Clapton. Av andre artister som har opptrådt her kan nevnes The Rolling Stones, Pink Floyd, U2, Michael Jackson, David Bowie, Dido, Guns N' Roses, Genesis og Dire Straits.

## Finaler spilt på Stadion Feijenoord
''Det har blitt spilt elleve Europeiske finaler, inkludert en finale i Europamesterskapet i De Kuip. (Vinner i fet skrift).

## Referanser


## Eksterne lenker
* 
* Informasjon om De Kuip på WorldStadiums.com 
* Luftfoto av stadion (Google Maps)
* 3D–format på Google Earth